b'\n_START_ARTICLE_\nP\xc3\xabrmet\n_START_SECTION_\nGeografija\n_START_PARAGRAPH_\nP\xc3\xabrmet le\xc5\xbei ob reki Vjosi. Za mestom se vzpenja 2050-metrska gora Mali i Dh\xc3\xabmbelit, ki je del gorske verige Trebeshin\xc3\xab\xe2\x80\x93Dh\xc3\xabmbel\xe2\x80\x93Nem\xc3\xabr\xc3\xa7k\xc3\xab._NEWLINE_Sredi mesta se nahaja prostostoje\xc4\x8da skala, ki se je verjetno odkru\xc5\xa1ila med potresom z gore Dh\xc3\xabmbel.\n_START_SECTION_\nIme\n_START_PARAGRAPH_\nPo legendi naj bi mesto dobilo ime po srednjeve\xc5\xa1kem vladarju pokrajine Premtu. Aromunsko ime za mesto je P\xc4\x83rmeti, gr\xc5\xa1ko \xce\xa0\xcf\x81\xce\xb5\xce\xbc\xce\xb5\xcf\x84\xce\xae/Premeti in tur\xc5\xa1ko Permedi.\n_START_SECTION_\nZnamenitosti\n_START_PARAGRAPH_\nP\xc3\xabrmet nosi nadimek "mesto vrtnic"._NEWLINE_"Mestna skala" (Guri i Qytetit), ki stoji v sredi\xc5\xa1\xc4\x8du mesta, velja za simbol P\xc3\xabrmeta. Medtem ko je v preteklosti imela strate\xc5\xa1ko vlogo, je danes med doma\xc4\x8dini vrh skale priljubljena to\xc4\x8dka za oddih._NEWLINE_Nedale\xc4\x8d od mesta se nahajajo termalni izviri B\xc3\xabnj\xc3\xab. Z \xc5\xbeveplom bogata voda, ki ima vse leto enako temperaturo, se zbira v skupini bazenov, ki imajo po nekaterih navedbah razli\xc4\x8dne zdravilne lastnosti. Nad vrelci stoji dobro ohranjen kamnit otomanski most._NEWLINE_Prav tako P\xc3\xabrmet slovi po svoji kulinariki, med drugim po proizvodnji vina, \xc5\xbeganih pija\xc4\x8d, d\xc5\xbeema in kompotov. Jed, zna\xc4\x8dilna za kraj, je gliko, kompot iz celih sade\xc5\xbeev, obi\xc4\x8dajno iz nedozorelih orehov.'